મુલાકાત બિનસત્તાવાર થાય કે સત્તાવાર રીતે, જાહેરમાં થાય કે ખાનગીમાં, મહત્ત્વ એનું છે કે તેનું પરિણામ શું આવે છે. શી જિનપિંગ પોતાની આસપાસ પોતાનો પ્રભાવ ક્ષેત્ર છે તે જાહેર કરી શક્યા છે. અમેરિકન પ્રમુખ સાથે મુલાકાત થાય ત્યારે ખરી, અત્યારે કિમ શીને મળી આવ્યા છે. એપ્રિલમાં બંને દેશો વચ્ચેની શિખર મંત્રણામાં દક્ષિણ કોરિયા તરફથી અમેરિકાનો પ્રભાવ હશે તો ઉત્તર કોરિયા તરફથી ચીનનો પ્રભાવ હશે તે નકારી શકાશે નહિ. તેથી શિખર મંત્રણામાં શું થશે તેનો આધારે બંને દેશોના પોતપોતાના હિત કરતાં અમેરિકા અને ચીનના હિત વચ્ચેની ટક્કર પ્રમાણે થશે તેમાં શંકાને સ્થાન નથી.